Program-aansoeke: Toyota US Woordfees 2020 FRINGE
Enigiets en enigiemand. Klassieke musiek, stand-up, kontemporêre musiek, toneel, storievertel – wat jy ook al kan uitdink. Hierdie is die platform vir algemene onverantwoordelikheid en groot kansvattery. Bring wat jy het.
Wat het ons van jou af nodig?
Vul asseblief die aansoekvorm volledig in en stuur 'n opsomming (nie meer as twee bladsye nie) van wat jy beplan. Jy's welkom om vir ons 'n video, presentation of mood board te stuur, wat ook al jou idee illustreer of verkoop. Indien jy 'n bestaande teks het, stuur dit gerus aan.
Wat dra die fees by?
Die Toyota US Woordfees verskaf basiese beligting en klank (PA system met 'n CD-speler), asook 'n verhoogbestuurder, een stage hand en een beligtingsoperateur vir die venue. Jy het 40 minute intrektyd voor elke show, en 10 minute strike-tyd na die show, plus twee ure tegniese intrek voor jou eerste optrede. Wees voorbereid. Om soveel kunstenaars as moontlik 'n kans te gee, verkies ons stukke moet 60 minute of korter wees. Ons bied twee tot drie optredes vir elke produksie aan, afhangend van die hoeveelheid inskrywings wat ontvang word. Indien jou show supergewild is, is daar altyd die moontlikheid om 'n ekstra show te skeduleer
Die Woordfees verskaf die venue en tegniese toerusting, maar maak, as 'n reël, geen bydrae tot ontwikkelings-, reis- of verblyfkostes nie. Die deurinkomste word verdeel, tradisioneel 70/30% ten gunste van die kunstenaar. Indien jy sou wou aansoek doen vir 'n beperkte subsidie, stuur 'n volledige motivering en begroting aan.
Stel en props:
Intrek- en strike-tyd is beperk, en beskikbare ruimtes moet gedeel word met ander kunstenaars. Hou asseblief jou stel eenvoudig en maklik vervoerbaar. Geen vaste dekorstukke, skroewe of enige permanente strukture word toegelaat nie. Stuur asseblief vir ons 'n lys van props en dekorstukke wat jy beplan om te gebruik sodat ons vooraf weet of skedulering beïnvloed gaan word. Indien jy 'n stel- en beligtingsplan het, stuur dit ook asseblief vir ons aan.
Dit is elke optrede se verantwoordelikheid om self opvoerregte met DALRO en/of SAMRO uit te klaar.
Alle voorstelle ontvang 'n ontvangserkenning teen 7 Augustus 2019.
Die Toyota US Woordfees maak voorsiening vir 'n aantal komplimentêre kaartjies per venue – vir eie gebruik en ook vir media en borge. Waar komplimentêre sitplekke nie benut word nie, word dit voor vertonings weer te koop aangebied. 5% van sitplekke word uitgehou vir komplimentêre kaartjies.
Elke optrede is vir sy eie publisiteit en bemarking verantwoordelik, wat ondersteun sal word met algemene bemarking en publisiteit deur die Toyota US Woordfees. Die Toyota US Woordfees aanvaar egter geen verantwoordelikheid vir die verskaffing van enige bemarkingsmateriaal aan optredes nie. Die Toyoya US Woordfees sit geen plakkate of baniere vir produksies op nie. Die Toyota US Woordfees sal wel 'n diensverskaffer aanwys met wie kunstenaars direk kan skakel. Die Toyota US Woordfees sal 'n elektroniese flyer oor die Fringe-fees versprei na die geskikte teikengehore.
Verwysing: R5585/Produksienaam (Byvoorbeeld: Die meermin-kompleks)
Indien die Toyota US Woordfees jou volledige aansoeke voor 31 Mei 2019 ontvang, kwalifiseer jy vir die "Early Bird"-promosie, en ontvang jy R100 afslag op jou aansoekfooi – so wees produktief, en jy kan verniet inskryf!
1.	Begroting – Indien jy aansoek doen vir 'n beperkte subsidie, heg 'n volledige begroting vir jou voorgestelde optrede by jou voorstel aan. Maak voorsiening vir alle moontlike uitgawes – ook reis, verblyf en stelvervoer. Verskaf soveel besonderhede moontlik in jou begroting. 'n Begrotingstemplaat is beskikbaar op ons webtuiste.
3.	Teks of omskrywende voorlegging – Indien daar reeds 'n teks vir jou voorgestelde produksie bestaan, stuur dit saam met jou aansoek in. Indien daar nog nie 'n teks bestaan nie, voorsien asseblief 'n omskrywende voorlegging (nie meer een bladsy nie) van wat jy beplan vir die produksie.
2.	Wat is die naam van jou produksiehuis/groep/geselskap?
3.	Kontakpersoon se naam en van (Jou kontakpersoon dien as skakel tussen optrede en die Toyota US Woordfees en moet maklik bereikbaar wees, en in staat om besluite te neem): *
4.	Kontakpersoon se e-posadres (Die Toyota US Woordfees kommunikeer elektronies en daarom moet die kontakpersoon oor 'n e-posadres en selfoonnommer beskik): *
5.	Kontakpersoon se selfoonnommer: *
6.	Skryf 'n sinopsis van ten minste 50 en nie meer as 150 woorde nie, waarin jy jou aanbieding aan die Toyota US Woordfees bekendstel – wees kripties maar kreatief. Hierdie sal nie jou feesgidsbeskrywing wees nie, maar moet die keuringspaneel oriënteer en inlig oor tema en narratief (indien van toepassing). *
7.	In watter genre val jou voorgestelde optrede? *
8.	In watter taal (tale) word jou voorgestelde optrede aangebied? *
9.	Wie is die teikengehoor van jou voorgestelde optrede? (Kies net een opsie: "Gesin" sluit jeug en kinders in, terwyl "volwasse" kinders uitsluit, maar jeug kan insluit na gelang van die voorgestelde ouderdomsperk.) *
10.	Indien jou voorgestelde optrede vir 'n volwasse gehoor bedoel is, watter ouderdomsperk stel jy voor:
11.	Wat is die rede waarom jy die ouderdomsperk voorstel?
12.	Indien jy by vraag 11 "Ander" gemerk het, omskryf asseblief die aard van die sensitiwiteit:
13.	Debuteer jou voorgestelde produksie by die Toyota US Woordfees? *
14.	Verskaf volledige besonderhede van die vorige en toekomstige speelvakke:
15.	Verskaf volledige besonderhede van enige toekennings ontvang:
16.	Motiveer hoekom jou voorgestelde produksie deel van die Toyota US Woordfees-program behoort te wees: *
17.	Wat is die tydsduur van jou voorgestelde optrede? *
18.	Bestaan daar 'n volledige teks vir jou produksie (m.a.w. nie net 'n konsepvoorlegging nie)? *
Ja (beantwoord vrae 19 tot 24)
Nee (gaan na vraag 25)
19.	Is dit 'n nuutgeskepte teks? *
Ja (beantwoord vraag 20 en dan 25)
Nee (beantwoord vrae 20 tot 24)
20.	Naam van skrywer: *
21.	Is jou teks 'n verwerking of vertaling van 'n bestaande werk?
22.	Titel van oorspronklike werk:
23.	Oorspronklike skrywer:
24.	Naam van vertaler/verwerker:
25.	Wie is die regisseur van jou voorgestelde optrede? *
26.	Hoeveel mense is daar in die geselskap van jou voorgestelde produksie? Onthou ook om die produksiespan en ondersteuningspersoneel hierby in te sluit: *
27.	Van waar is jou produksiehuis/groep/geselskap? *
28.	Indien van toepassing, lys die musiekkunstenaar(s) wat deel uitmaak van jou voorgestelde produksie (laat weet dadelik indien dit verander, want dit beïnvloed skedulering):
29.	Deel 'n skakel hieronder na die musiek wat jy beplan om in jou voorgestelde produksie te gebruik: